Viini & valitus
2020-12-09 18:00 - 22:00 (Europe/Helsinki)
Miten etäluennot ovat sujuneet? Ylittikö jokin kurssi oletuksesi? On jälleen tullut aika syksyn viinin ja valituksen! Saavu siis Zoomiin tai toimistolle antamaan risuja ja ruusuja syksyn kursseista!
Viini & valitus järjestetään keskiviikkona 9.12. Zoomissa.

Tapahtuman tarkoituksena on kerätä palautetta valtio-opin ja poliittisen historian syksyn luentokursseista. Saadun palautteen avulla kehitetään kurssien sisältöä ja laatua, joten tapahtumaan osallistumalla voit vaikuttaa opintoihin! Zoom-linkki julkaistaan myöhemmin tässä tapahtumassa.

MITÄ: Viini & valitus
MISSÄ: Zoom
MILLOIN: ke 9.12. klo 18.00

P-klubin etäsitsit
2021-01-28 19:00 - 21:00 | Zoom
Kerää mukaasi omat juomat, ruuat ja parhaat klubikaverisi ja tule mukaan tutustumaan klubin sitsikulttuuriin zoomiin klo 19! Etäsitseille voi osallistua joko pienryhmässä, tai itsenäisesti. Ilmoittautuminen on nyt avoinna ja toivomme, että mikäli osallistut ryhmässä, vain yksi ryhmän jäsen ilmoittaa koko ryhmän, jotta saamme kartoitettua osallistujamäärää. Ilmoittautuminen on suuntaa antava.
Sitseille voi ilmoittautua osoitteesta: https://forms.gle/dfZ9Afvj861sV7co6
Suosittelemme, että noudatatte Varsinais-Suomen kokoontumisrajoituksia: https://www.turku.fi/korona/suositukset-ja-rajoitukset
Zoom-linkki julkaistaan tapahtumassa myöhemmin.

IN ENGLISH
Sitz from the comfort of your own home to sing in Finnish! You can either participate with a group or individually. Make sure to follow gathering recommendations and restrictions: https://www.turku.fi/…/2020-11-30_recommendations-and…
You can sign up here: https://forms.gle/vGzHgwBM85zDudHu7
The Zoom link will be published in the Facebook event later.

Lenkkiskaba
2021-02-08 - 2021-02-28
Lenkkiskaba on nyt käynnissä! Lenkkiskabassa kerätään kilometrejä koko helmikuun ajalta Kritiikki ry:tä vastaan. Kilpailun voittaneen ainejärjestön opiskelijat palkitaan oikeudella ylenkatsoa häviäjiä esimerkiksi katseiden kohdatessa Assarilla tai muualla kampuksella.
Kunkin ainejärjestön jäsenet voivat kerätä kasaan kilometrejä juoksemalla, kävelemällä, hiihtämällä tai luistelemalla. Skaba on alkanut ja loppuu 28.2. kello 23.59, eli kilpailu kestää yhteensä kolme viikkoa, ja tuloksia saa lähettää vielä 3.3., kunhan ne on suoritettu edellä mainitulla aikavälillä. Tulokset julkaistaan 9.3.
Todisteena käytetään esimerkiksi Stravan tai Sports Trackerin kaltaisia sovelluksia, joilla voi mitata juostuja matkoja GPS-signaalin avulla. Tulokset syötetään Google Formsiin (kullakin joukkueella on erikseen oma), johon merkataan etenemismenetelmä, edetty matka, aika, sekä liitetään näyttökuva, jossa näkyy sovelluksen antamat tulokset lenkistä. Arkiliikunta lasketaan myös, jos sen muistaa mitata – esimerkiksi reippailu kotoa vaikkapa Assarille voi tuoda joukkueelle tärkeitä kilometrejä voittoa ajatellen. Jokainen lenkki tulee kuitenkin ilmoittaa erikseen. Linkki Formsiin löytyy viikkomailista ja Facebook-tapahtumasta.
Lisäksi, molempien ainejärjestöjen kesken arvotaan 20 € lahjakortti Stadiumiin! Arvontaan voi osallistua, jos oma lenkkeiltyjen kilometrien kokonaismäärä saavuttaa 75 kilometripylvään. Toisen lipukkeen saa, jos liikkuu pyöreät 100.
Hyviä lenkkihetkiä!
Linkki Facebook-tapahtumaan: https://fb.me/e/39CJh3fvq
Linkki Forms-ilmoittautumiseen: https://docs.google.com/forms/d/e/1FAIpQLScekJAUWFG2ABC6c3DWMhHXzD3os3Ft_K6YeOPP-15VgcqX6A/viewform?usp=sf_link

Pääainevalintainfo keskiviikkona 10.2.
2021-02-10 16:00 - 18:00 | Zoom
P-klubin kopot järjestävät fukseille pääainevalintainfon Zoomissa keskiviikkona 10.2.2021 klo 16.00 helpottamaan horisontissa jo näkyvää pääainevalintaa.
Tapahtumassa ylempien vuosikurssien opiskelijat kertovat pääaineiden eri linjoista sekä kurssitarjonnasta. Koska tarkoituksena on käydä läpi myös yleisemmin molempien aineiden opintokokonaisuuksia, tapahtumasta saa hyödyllistä tietoa sellaisetkin opiskelijat, jotka ovat jo päättäneet pääaineensa. Tervetuloa!
Linkki Facebook-tapahtumaan: https://www.facebook.com/events/130872435525137
Zoom-linkki tapahtumaan: https://utu.zoom.us/j/68951052685

Turun Eurooppanuorten ja P-klubin keskustelutapahtuma maanantaina 15.2. klo 17.00 Zoomissa
2021-02-15 17:00 - 19:00 | Zoom
Tule mukaan seuraamaan maanantaina 15.2. klo 17.00 eteenpäin Turun Eurooppanuorten ja Politiikan tutkimuksen klubi ry:n yhteistyössä järjestämää webinaaria, jossa aiheena ovat äärioikeisto Euroopassa sekä polarisoituvan ja populistisen poliittisen kulttuurin nousu. Puhujina webinaarissa toimivat erityisasiantuntija, VTT Anneli Portman, joka työskentelee THL:n väkivallan vastaisen työn osaamiskeskittymässä sekä Bolognan yliopiston tohtorikoulutettava Yannick Lahti, jonka tutkimus keskittyy eurooppalaiseen populismiin ja poliittiseen viestintään.
Tapahtumassa pääset kuulemaan vastauksia edellä esitettyihin kysymyksiin, esittämään omia kysymyksiä asiantuntijoille sekä pohtimaan itse äärioikeiston roolia Euroopassa.
Webinaari järjestetään kokonaan etätapahtumana Zoomissa.
Linkki Zoomiin lisätään myöhemmin Facebook-tapahtumassa.
Linkki Facebook-tapahtumaan: https://www.facebook.com/events/173254037655360/

P-klubin laskiainen
2021-02-16 14:00 - 15:00 | Zoom
P-klubin laskiaisbingo on täällä taas! Tänä vuonna laskiaispullat saa loihtia kukin omissa keittiöissään, mutta laskiaistiistaita ei kuitenkaan pidä viettää ilman seuraa! Tule vaihtamaan kuulumisia klubilaisten kanssa ja kilpailemaan upeista palkinnoista etäbingon merkeissä.
Bingoon osallistuminen ei vaadi ennakkoilmoittautumista. Kerää pieni porukka tai osallistu itsenäisesti – tyyli on vapaa. Nähdään Zoomissa tiistaina 16.2. klo 14.00!
Linkki Facebook-tapahtumaan: <https://www.facebook.com/events/466522287812174> https://www.facebook.com/events/466522287812174
Linkki Zoomiin julkaistaan Facebook-tapahtumassa myöhemmin!

Walpon toimituskuntahaku 22.2.-8.3.
2021-02-22 - 2021-03-08
Walpo hakee toimituskuntaansa uusia tekijöitä
Haku on auki 22.2.- 8.3!
Walpossa pääset osallistumaan lehdentekoon oman mielenkiintosi mukaan, oli se sitten kirjoittamista, valokuvausta, kuvittamista, tekstin editoimista tai kenties podcastin tekemistä!
Tänä keväänä haemme erityisesti somettamisesta innostuneita! Olet haluamamme henkilö, jos sinua kiinnostaa sisällöntuottaminen sekä Walpon näkyvyyden lisääminen eri sosiaalisen median alustoilla!
Laita hakemus tulemaan maanantaihin 8.3. mennessä osoitteeseen walpolehti@gmail.com! Kerro hieman itsestäsi sekä siitä, mikä Walpossa vetää juuri sinua puoleensa. Kuulemme myös mielellämme, mikäli sinulla on aiempaa kokemusta lehdenteosta.
Jos sinulla herää minkäänlaisia kysymyksiä, olethan matalalla kynnyksellä yhteydessä päätoimittajiin Anniin ja Olliin (amrikk@utu.fi ja oojoke@utu.fi)

P-klubin laulunjohtajakoulutus 2.3.
2021-03-02 18:00
P-klubin laulunjohtajakoulutus tiistaina 2.3. klo 18.00 toimistolla/Zoomissa
Kiinnostaisiko sinua toimia laulunjohtajana P-klubin sitseillä? Osallistumalla laulunjohtajakoulutukseen pääset tutustumaan sitsikulttuurin saloihin ja perinteisiin sekä laulunjohtajalta vaadittuihin taitoihin. Täydellinen laulutaito tai syvällinen tieto sitsikulttuurista eivät ole edellytyksiä koulutukseen osallistumiselle, eikä koulutus velvoita toimimaan laulunjohtajana.
Koulutus järjestetään alustavasti toimistolla tiistaina 2.3. klo 18.00 alkaen Mikko Kohon johdolla. Toimistolla on tarjolla myös pientä purtavaa. Haluamme taata turvallisen tapahtuman, sekä seurata kehittyvää pandemiatilannetta. Koulutukseen on sitova ilmoittautuminen, jotta voimme kartoittaa osallistujamäärää. Kokoontumisrajoitus on tällä hetkellä 10 henkilöä.

Viimeinen ilmoittautumispäivä on sunnuntaina 28.2. Jos osallistujia on reilusti, tai tilanne muuttuu, pidetään koulutus etänä Zoomissa. Ilmoitamme tapahtuman Facebook-sivuilla mahdollisista muutoksista.
Ota laulukirja mukaan ja nähdään koulutuksessa!
Varsinais-Suomen kokoontumisrajoitukset: https://www.turku.fi/korona/suositukset-ja-rajoitukset
Ilmoittautuminen laulunjohtajakoulutukseen: https://forms.gle/JJeLgxUoEU4xXv7V8

Linkki Facebook-tapahtumaan: https://fb.me/e/2c9hzqQJj

P-klubin peli-ilta 8.2 klo 17.00 Turku-salissa
2022-02-08 17:00 - 19:00 | Turku-sali, Rehtorinpellonkatu 4A, Turku, Finland
*IN ENGLISH BELOW*

Oletko joululoman ja etäopetuksen jäljiltä jäänyt ikävöimään klubia ja sen tapahtumia? Nyt kun on kevät lähtenyt käyntiin on korkea aika palata klubin piireihin!
Tervetuloa P-klubin perinteiseen peli-iltaan. Peli-ilta järjestetään tiistaina 8.2 Turku-salissa. Paikan päältä löydät erilaisia pelejä, mutta voit tietenkin ottaa lempipelisi mukaan! Luvassa hyvä ilta hyvässä seurassa:-)
Tarjolla on pientä purtavaa ja juotavaa. Huomioithan, että tapahtuma on alkoholiton.
———————
Welcome to P-klubi’s game night
The game night is at Turku-sali (Rehtorinpellonkatu 4A). There will be some board games there already but of course, nothing should keep you from bringing your favorite game with you.
See you there!

Pääaineinfo fukseille 16.00 Turku-salissa
2022-02-09 16:00 | Turku-sali, Rehtorinpellonkatu 4A, Turku, Finland
On kevään tärkeimmän valinnan aika! Valtio-oppi vai poliittinen historia?
P-klubi järjestää 9.2. fukseille infotapahtuman pääaineista, jotta valinta hieman helpottuisi. Tapahtumassa vanhemmat opiskelijat esittelevät kahta pääainetta sekä niiden erilaisia opintolinjoja ja kursseja. Tapahtuma tarjoaa varmasti sekä apua valintaan että hyödyllistä tietoa tutkinnon yleisestä rakenteesta niillekin, jotka ovat valintansa jo tehneet. Tarjolla on pientä purtavaa. Tapahtuma on alkoholiton.
Mitä: Pääaineinfo
Missä: Turku-salissa (Yo-talo A)
Milloin: Ke 9.2. klo 16:00

Kevään jäsenistösitsit Osakuntasalissa
2022-02-17 18:00 - 22:00

III Laulukirjatoimikunta
2022-02-22 17:00 | Toimisto, Rehtorinpellonkatu 4B, Turku, 20500, Finland
On tullut aika uudistaa klubilaisten oma pyhä kirja, Pieni Sininen. Laulukirjatoimikunnan kolmannessa kokouksessa jatkamme Pienen Sinisen uudistamista ja muokkaamista. Kaikki tehtävästä kiinnostuneet ovat lämpimästi tervetulleita, vaikka eivät olisikaan osallistuneet aiempiin tapaamisiin.
Toimikunnan tavoitteena on pyrkiä tarkastelemaan laulukirjamme sisältöä kokonaisvaltaisesti: lisätä uusia lauluja, jotka elävät erityisen vahvasti lähivuosien klubilaisten sitsikulttuurissa, ja samalla pohtia, onko Pienen Sinisen sivuilla mahdollisesti lauluja, jotka ovat unohtuneet menneiden klubisukupolvien valmistumisen mukana. Tämän lisäksi uudistetaan Pienen Sinisen ulkomuotoon liittyviä seikkoja, kuten päivitetään valokuvia.
Jos siis olet kiinnostunut olemaan mukana päivittämässä rakasta laulukirjaamme, tule toimistolle toimikunnan kolmanteen tapaamiseen 22.2. kello 17. Jos et pääse paikalle, mutta olet kuitenkin kiinnostunut auttamaan, voit ilmoittaa asiasta osoitteeseen vkreun@utu.fi

P-klubin liikuntaekskursio avantouimaan
2022-02-23 16:00
P-klubin kevään ensimmäinen liikuntaexcu järjestetään Uittamon saunalle! Nyt kun koulujutut painaa taas päälle, on loistava tilaisuus antaa kehon hieman rentoutua ja palautua arjen stressistä saunan ja avannon merkeissä. Avantouinti parantaa esimerkiksi verenkiertoa ja kudosten aineenvaihduntaa.
Lisää tietoa terveyshyödyistä: https://www.turunavantouimarit.fi/…/tutkittua-tietoa…/
Tapahtuman hinta on 5,50€. Uikkarit, pyyhe ja pefletti mukaan. Mukaan voi halutessaan ottaa myös syötävää ja juotavaa.
Uittamon saunalle pääsee kätevästi bussilla keskustasta.
Tapahtuma on päihteetön.
Facebook-tapahtuma: https://fb.me/e/1aW0DMFzu

P-klubin laskiainen toimistolla ja Rabalder Barissa
2022-03-01 12:00 - 23:30 | Toimisto, Rehtorinpellonkatu 4B, Turku, 20500, Finland
*In English below!*
P-klubin laskiainen on täällä. Vedä haalarit päälle ja tule viettämään pullan, bingon ja karaoken sävyttämää laskiaistiistaita. Luvassa pidennetty laskiaispäivystys, jossa voit nauttia päivystyksen laskiaispullatarjonnasta ja Stroh-teen lämmöstä. Alla päivän aikataulu, jotta kaikki löytävät paikalle.
Klo 12-16 Laskiaispäivystys
– Tarjolla kaikkien rakastamaa Stroh-teetä ja P-klubin leipureiden taikomia laskiaispullia.
Klo 16-20 Toimistolla hengailua
– Luvassa jännittävä laskiaisbingo.
Klo 20
– Illalla Rabalder Bar avaa ovensa klubilaisille ja pääsemme jatkamaan iltaa karaoken merkeissä.
P-klubin alkoholillisissa tapahtumissa on käytössä turvahenkilöt, jotka toimivat avun ensiasteena tarvittaessa. Tunnistat heidät “Turvahenkilö”-pinssistä. Laskiaispäivystyksen sekä -etkojen turvahenkilöinä toimivat Ida-Marie Okoye ja Ilona Poncin. Voit olla heihin yhteydessä matalalla kynnyksellä ongelmatilanteissa.
Lisätietoja turvahenkilökäytännöstä saat yhdenvertaisuusvastaavilta Venla Reunaselta (vkreun@utu.fi) ja Ruusa Ikoselta (rmikon@utu.fi).
MITÄ: Laskiaispäivystys, laskiaisbingo ja karaokea
MISSÄ: Toimisto & Rabalder Bar
MILLOIN: Tiistai 1.3.
Shrovetide (laskiainen) is here and P-klubi is ready to celebrate! The day begins at our office, where stroh-tea and traditional Finnish shrove buns (laskiaispullia) will be served. The day will continue at Rabalder Bar, where you will have a chance to sing karaoke and party!
In case of an emergency during our event at the office, please contact Ida-Marie Okoye or Ilona Poncin.
WHAT: Shrovetide, bingo and karaoke
WHERE: Our office & Rabalder Bar
WHEN: Tuesday, March 1st

P-klubin perinnetoimikunta
2022-03-08 17:00 | Toimisto, Rehtorinpellonkatu 4B, Turku, 20500, Finland
Ovatko P-klubin perinteet sinulle tärkeitä ja haluat päästä siirtämään tietoasi eteenpäin? Oletko joutunut lyömään perinnekorttia pöytään viime aikoina?
Tule mukaan perinnetoimikuntaan varmistamaan, että P-klubin perinteet jatkuvat myös koronapandemian jälkeen. Perinnetoimikunnassa käsitellään esimerkiksi vappuviikkoa ja sen tapahtumia. Toivomme mukaan erityisesti perinteiset tapahtumat kokeneita klubilaisia.
Perinnetoimikunta järjestetään tiistaina 8.3. klo 17.00 P-klubin toimistolla.
Jollet pääse osallistumaan toimikuntaan, mutta sinulla on kuitenkin näkemyksiä ja ajatuksia perinteisiin liittyen, voit laittaa niitä myös sähköpostilla puheenjohtajalle osoitteeseen rmikon@utu.fi
facebook-tapahtuma: https://fb.me/e/1uMo2JLpG

P-klubin kaverisitsit
2022-03-10 18:00 - 22:00 | T-talo, Vanha Hämeentie 29, Turku, 20540, Finland
Tervetuloa P-klubin odotetuille kaverisitseille! Nyt sinulla on tilaisuus tuoda kaverisi tutustumaan mukaansatempaavaan ja ainutlaatuiseen sitsikulttuuriin. Kaverisitsien teemana on Worst Enemies, ja parhaiten pukeutunut pari palkitaan. Näitä sensaatiomaisia juhlia ei kannata missata!
Sitsit järjestetään 10.3. klo 18.00 alkaen T-talolla osoitteessa Vanha Hämeentie 29. Sitsit kestävät noin klo 22.00 asti, minkä jälkeen suuntaamme jatkoille Nightclub Marilynissä järjestettäviin Worst Enemies -bileisiin, joihin sitseille osallistuneet pääsevät ilmaiseksi.
Ilmoittautuminen aukeaa ke 23.2. klo 12 ja päättyy ma 28.2. klo 12. Tämä on myös viimeinen mahdollinen peruutuspäivä, jonka jälkeen ilmoittautuminen on sitova. Huomaathan, että ennen klo 12 tulleet ilmoittautumiset hylätään. Linkki ilmoittautumiseen: https://forms.gle/TZgviGg84z2wK8639
Sitsien hinta on 12/14 euroa juomavalinnasta riippuen. Sitseille mukaan päässeille lähetetään maksuohjeet sähköpostitse ilmoittautumisajan päätyttyä. Maksu hoidetaan niin, että ilmoittaja maksaa molempien osallistujien sitsimaksun. Tapahtuma on OPM.
Koronatilanne voi vaikuttaa tapahtuman järjestämiseen. Ollaan yhdessä vastuullisia!
P-klubin alkoholillisissa tapahtumissa on käytössä turvahenkilöt, jotka toimivat avun ensiasteena tarvittaessa. Tunnistat heidät “Turvahenkilö”-pinssistä. Kaverisitsien turvahenkilöinä toimivat Jenna Summala ja Anna Kuittinen. Voit olla heihin yhteydessä matalalla kynnyksellä ongelmatilanteissa.
Lisätietoja turvahenkilökäytännöstä saat yhdenvertaisuusvastaavilta Venla Reunaselta (vkreun@utu.fi) ja Ruusa Ikoselta (rmikon@utu.fi).
Mikäli tulee kysyttävää sitseihin liittyen, olethan yhteydessä festiksiin festikset@gmail.com
Parasta päälle ja sitsaamaan!
Facebook-tapahtuma: https://fb.me/e/1zw7UqdMk

Worst Enemies -bileet klo 22.00 alkaen Night Club Marilynissä
2022-03-10 22:00
22.00 alkaen Night Club Marilyn
Kevään ensimmäiset baaribileet ovat täällä! Teemana toimii ”Worst Enemies”. Paikalle voi saapua teeman mukaisesti pukeutuneena tai haalareissa. Bileet toimivat virallisina jatkoina Kaverisitseille, ja sitsaajille bileet kuuluvat sitsien hintaan. Kaikille muille sisäänpääsymaksu on vain 2 euroa!
Linkki Facebook-tapahtumaan: https://fb.me/e/1xI1wZXTN

P-klubin ekskursiotoimikunnan kokous
2022-03-14 17:00 - 19:00 | Toimisto, Rehtorinpellonkatu 4B, Turku, 20500, Finland
Oletko jo kokenut klubin matkassa reissaaja vai kenties innostunut ensikertalainen? Kiinnostaako ulkomaan ekskursion suunnittelu syksylle 2022?
Tervetuloa P-klubin ekskursiotoimikunnan kokoukseen maanantaina 14.3. klo 17.00 toimistolle.
Kokouksessa käydään yhdessä läpi mahdollisia matkakohteita, ideoidaan ja aloitetaan ekskursion konkreettinen suunnittelu.
Kokoukseen osallistuminen ei velvoita osallistumaan ekskursion suunnitteluun tai lähtemään matkalle.
Ekskursiota suunnitellaan alustavasti syyskuulle, mutta tarkempi ajankohta tarkentuu lentojen ja majoituksen hinnan mukaan.
Nähdään maaliskuussa!
Ekskursiovastaavat:
Iiris Jouhilampi (iaylin@utu.fi)
Ilona Poncin (ilona.a.poncin@utu.fi)
Facebook-tapahtuma: https://fb.me/e/7Mk6kdFHF

Laulunjohtajakoulutus 2022
2022-03-15 18:00 | Toimisto, Rehtorinpellonkatu 4B, Turku, 20500, Finland
Oletko aina halunnut toimia laulunjohtajana P-klubin sitseillä ja saada sitsikansan huomion omaksesi?
Nyt sinulla on elämäsi tilaus päästä toteuttamaan haaveitasi, sillä laulunjohtajakoulutus järjestetään taas. Koulutukseen osallistuminen ei vaadi hyvää laulutaitoa tai täydellistä sitsiosaamista, vaan oikea asenne on tärkeintä! Koulutus ei myöskään velvoita toimimaan laulunjohtajana eli jos on vähänkään kiinnostusta niin kannattaa tulla paikalle.
Koulutus järjestetään P-klubin toimistolla tiistaina 15.3. klo 18 alkaen Mikko Kohon johdolla. Tarjolla on pientä purtavaa.
Ota laulukirja kainaloon ja tule toimistolle
Facebook-tapahtuma: https://fb.me/e/1fGNE8MW6

P-klubin sääntömääräinen kevätkokous
2022-03-17 16:00 | Turku-sali, Rehtorinpellonkatu 4A, Turku, Finland
Tervetuloa P-klubin sääntömääräiseen kevätkokoukseen torstaina 17.3. kello 16 alkaen Turku-salissa.
Yhdistyslaissa ja yhdistyksen säännöissä säädettyjen asioiden lisäksi kokouksessa päätetään yhdistyksen omistaman osakeyhtiön asioista. Jäsenistölistalle välitetään kokouskutsut sekä niiden liitteet sähköpostitse.
Tapahtumassa kahvitarjoilu.
Facebook: https://fb.me/e/4VAsw7W38

Vuosijuhlatoimikunnan ensimmäinen kokous keskiviikkona 23.3. klo 17 toimistolla
2022-03-23 17:00 | Toimisto, Rehtorinpellonkatu 4B, Turku, 20500, Finland
Kevään koittaessa on myös aika alkaa suunnittelemaan perinteikkäitä vuosijuhlia, jotka koittavat aivan pian. Vuosijuhlatoimikunnan ensimmäinen kokous järjestetään keskiviikkona 23.3. klo 17.00 alkaen P-klubin toimistolla. Tule paikalle suunnittelemaan sekä ideoimaan vuosijuhlia ja sillistä. Nähdään toimistolla!
Facebook-tapahtuma: https://fb.me/e/1LVNDg7Xb

Sinisten haalareiden -tapahtuma torstaina 24.3. klo 17.00 alkaen Educariumin pihalla ja jatkot klo 21.30 alkaen Saaristobaarissa
2022-03-24 17:00
P-klubi ja viisi muuta siniset haalarit omaavaa ainejärjestöä, järjestää yhdessä hauskan rastikierroksen! Mukaan mahtuu 34 joukkuetta ja jokaisessa joukkueessa tulee olla viisi jäsentä. Rastikierroksen jälkeen ilta jatkuu Saaristobaarissa, joka on avoinna kaikille!
Linkki Facebook -tapahtumaan: https://fb.me/e/2v0GGwP3S

Kaljaa ja KV-politiikkaa: urheilu ja politiikka 29.3. klo 17.00 Teerenpelin vintillä
2022-03-29 17:00
P-klubi ja FAIA ry. järjestävät yhdessä rennon keskustelutapahtuman, jossa puhujina toimii Markku Jokisipilä sekä Vesa Vares. Rennon keskustelun aiheena on erittäin ajankohtainen kysymys urheilun ja politiikan suhteesta. Tapahtuman vieraamme pitävät lyhyet puheenvuorot aiheeseen liittyen, jonka jälkeen voi kysellä kysymyksiä ja keskustella aiheesta vapaasti.
Linkki Facebook-tapahtumaan: https://fb.me/e/22C7SHMpm

P-klubin lounas
2022-04-13 12:00 - 13:00 | Turku-sali, Rehtorinpellonkatu 4A, Turku, Finland
P-klubi järjestää yhteisen lounashetken keskiviikkona 13. huhtikuuta klo 12–13 Turku-salissa. Jos olet vailla lounasseuraa tai haluat muuten tulla keskustelemaan ja vaihtamaan kuulumisia muiden klubilaisten kanssa, voit hakea omakustanteisesti lounaan Assarilta ja tulla syömään yhdessä Turku-saliin.

P-klubin ja TENun EU-harkkapaneeli Zoomissa
2022-04-13 17:00
Tervetuloa seuraamaan P-klubin ja Turun Eurooppanuorten järjestämää EU-harkkapaneelia keskiviikkona 13.4. kello 17 Zoomissa. Paneelissa keskustellaan Euroopan Unionin erilaisista harjoittelupaikoista ja annetaan ensikäden tietoa, kuinka tämän mystisen harkkapaikan voisi tulevaisuudessa saavuttaa.
Facebook-tapahtuma: https://fb.me/e/1nztbm8ip
Zoom: https://utu.zoom.us/j/7315283504

Laulukirjatoimikunta toimistolla
2022-04-14 17:00 | Toimisto, Rehtorinpellonkatu 4B, Turku, 20500, Finland
Laulukirjatoimikunta kokoustaa viimeisen kerran tänä keväänä. Tapaaminen on viimeinen mahdollisuus päästä vaikuttamaan laulukirjan uuden painoksen sisältöön ja ulkoasuun. Mikäli et pääse itse paikalle, mutta sinulla on ideoita esimerkiksi uusista lauluista, voit lähettää ne etukäteen sähköpostilla osoitteeseen vkreun@utu.fi.

Viini ja valitus toimistolla
2022-04-19 17:00 | Toimisto, Rehtorinpellonkatu 4B, Turku, 20500, Finland
Tekeekö mielesi juoda viiniä ja valittaa? Saavu siis P-klubin toimistolle nauttimaan viinitarjoilusta, valittamaan kopoille kursseista ja seurustelemaan samalla muun jäsenistön kanssa. Tapahtumassa on tarjolla viiniä, alkoholitonta juomista, pureskeltavaa ja tiukkaa faktaa kopoaiheista. Tervetuloa!
Facebook-tapahtuma: https://fb.me/e/2uIBvPS5M

P-klubin Ukrainan sota -seminaari Pub2-salissa
2022-04-20 14:15 | Publicum, Assistentinkatu 7, 20500, Finland
P-klubi järjestää keskiviikkona 20.4. kaikille avoimen Ukrainan sota -seminaarin, jossa kansainvälisen politiikan asiantuntijat keskustelevat Ukrainan tapahtumista. Paikalla ovat Aleksanteri-instituutin apulaisprofessori sekä HY:n ja MPKK:n Mannerheim-professuurin haltija Katri Pynnöniemi, kansainvälisen politiikan professori Henri Vogt ja Itä-Eurooppaan erikoistunut valtio-opin yliopistonlehtori Heino Nyyssönen. Tervetuloa seuraamaan!
Seminaari järjestetään Publicumilla Pub2-salissa
Facebook-tapahtuma: https://fb.me/e/33T6sHwxP

Trivial Perseet klo 15:00, jatkot klo 22:00
2022-04-25 15:00
“Kova bile. Alottaa vapuviikon.”
Vie Trivial Pursuitin pelaamisen aivan omalle tasolleen. Legendaarinen rastikierros, jolle paikkoja on yhtä eksklusiivisen rajoitettu määrä kuin aina ennenkin. Kaikille avoimia jatkoja juhlitaan Heidi’s Bier Barissa, jonne kilpailijat ja rastihenkilökunta saapuvat loppurastin jälkeen. Baarin ovet aukeavat klo 22:00.

Linkki tapahtumaan: https://www.facebook.com/events/776482290406032

TP-sillis klo 12:00 Laitospuisto / toimisto
2022-04-26 12:00
Edellispäivän oloista toipuminen on mukavampaa porukassa! Sillis järjestetään tuttuun tapaan joko toimistolla tai sään salliessa laitospuistossa. Saatavilla pientä purtavaa ja grilli.
